Lav et referat af nedenstående tekst:

Tekst:
Den erfarne 60-årige fisker blev sidst set mandag eftermiddag, da han ligesom andre fiskere var i færd med at trawle efter rødspætter i Jammerbugten. Onsdag formiddag er der fortsat ingen spor af kutteren "Puk", oplyser Søværnets Operative Kommando. Der er ikke dukket vragrester op, og man kan derfor ikke konkludere, at der er sket et forlis. - Herhjemme er redningsskibe på standby, siger kaptajnløjtnant Stig André Hansen fra JRCC, eftersøgnings- og redningstjenesten hos SOK. Desuden udsender Lyngby Radio og den norske skibsradio meldinger på engelsk til samtlige skibe i Skagerrak. De skal holde skærpet udkig efter den 10 meter lange blå kutter med det røde styrehus. Herhjemme har havnefogeder i en række jyske havne også kigget efter "Puk", men uden resultat. Den 60-årige blev sidst set af en kollega mandag eftermiddag under fiskeriet. De to vinkede til hinanden. /ritzau/

Referat:
Redningstjenesterne i Tyskland, Norge og Storbritannien bliver nu bedt om at holde udkig efter en savnet dansk fiskekutter fra Hirtshals.